prosim vas co je to panikulitifa krku a chr b ta na viacerych miestach a moze sa tato bolest objevit aj na bruchu?
Mam siale bolest brucha a celeho chbta..
Dobrý deň,
ďakujeme za Vašu otázku.
Panikulitída je skupina stavov, ktoré sa vyznačujú zápalom podkožného tuku. Je to druh tuku, ktorý poskytuje izoláciu a pomáhá regulovať teplotu tela.
Existuje veľa rôznych typov panikulitídy. Ktorý typ máte záleží od toho, v ktorej oblasti tukovej bunky je prítomný zápal. Všetky však vyvolávajú podobné príznaky. Hlavným symptómom sú bolestivé, alebo citlivé hrboly nazývané uzly, ktoré sa tvoria vo vrstve tuku pod kožou.
Môžete mať taktiež príznaky ako napríklad únava, horúčka, nevoľnosť a vracanie, bolesť brucha, bolesť svalov a kĺbov, malátnosť, úbytok hmotnosti. Tieto príznaky môžu prichádzať a odchádzať. Hrboly môžu po niekoľkých dňoch až týždňoch vyblednúť, ale potom sa o mesiace alebo aj roky neskôr môžu vrátiť. Taktiež môžu hrboly po vyblednuti zanechat v koži „žliabok“.
Panikulitídu spôsobuje mnoho rôznych stavov, napríklad infekcia baktériami, hubami, vírusmi, alebo parazitmi, rôzne zápalové ochorenia, cukrovka, poranenia (napríklad z intenzívneho cvičenia), poruchy spojivového tkaniva, lieky a iné. Cieľom liečby je potlačiť zápal a zmierniť príznaky.
V prípade akýchkoľvek nejasností Vám odporúčam Vaše otázky smerovať na lekára, ktorý Vám vie podať všetky potrebné informácie, nakoľko mu je dopodrobna známy Váš zdravotný stav.
Prajem všetko dobré.
S pozdravom
PharmDr. Veronika Kiabová